Petrus Pennanen on ydinfysiikan tohtori, teknologiayrityksen toimitusjohtaja ja ainoa Helsingin piraattipuolueen kaupunginvaltuutettu. Entinen teknohippi haluaa korvata ideologiset riidat järjellä ja rakkaudella.

”Everything is perfect forever”, eli ”kaikki on ikuisesti täydellistä”.

Se on Petrus Pennasen motto.

Sen lisäksi Pennasella on teoria – tai kuten hän asian kertoo, faktaa suoraan teoreettisen fysiikan ytimestä.

”Tieteen mukaan maailmankaikkeudesta ei pysty erottamaan osia. Että tämä on minun atomi ja tuo on sinun atomi. Kaikki on yhtä samaa atomikenttää. Piste. Ihmisten henkilökohtaiset tietoisuudet ovat vain pisteitä, joiden kautta maailmankaikkeus tiedostaa itsensä.”